Szerződés téli rezsicsökkentés keretében tüzelőanyag kiosztásáról

amely létrejött egyrészről Salföld Község Önkormányzata (székhelye: 8256 Salföld, Kossuth L. utca 27.; adószám: 15733988-1-19) képviseli Fábián Gusztáv, polgármester, a továbbiakban: Önkormányzat,

másrészrőlTördemic Tüzép Építőanyag kereskedelmi és Szolgáltató Kft. (székhelye:8263 Badacsonytördemic, Szent István u. 77; adószám: 11330387-2-19) képviseli: Csonka László , ügyvezető) a továbbiakban: vállalkozó.

1. **A szerződés tárgya hatálya:**
	1. A megállapodás alapján a vállalkozó vállalja, hogy téli rezsicsökkentés keretében 7 salföldi háztartás részére – az előzetes igénybejelentés alapján, az arra jogosultak részére - 12.000 Ft értékben tűzifát biztosít 3050 Ft/q áron, és 1 háztartás részére szenet biztosít cseh szén esetében 5800 Ft/q, lengyel szén esetében 8300 Ft/q áron.
	2. A megállapodás mind két fél általi aláírás napján lép hatályba.
2. **Teljesítés**
	1. A vállalkozó a tüzelő biztosítására a jogosult részére az Önkormányzat által kiállított utalvány vállalkozónál történő bemutatását követően azonnal, de legkésőbb egy hónapon belül köteles.
	2. A vállalkozó részére az Önkormányzat az igénylők adatait, az igényelt fűtőanyag típusára vonatkozó adatokat jelen szerződés aláírásával egyidejűleg elektronikus úton átadja a vállalkozónak.
	3. A vállalkozó naprakész nyilvántartást köteles vezetni a kiadott fűtőanyagról, mely tartalmazza a jogosult nevét, lakcímét, a kiadott tüzelőanyag mennyiségét, egységárát és értékét, az átvétel időpontját, az átvétel igazolását (jogosult aláírását)
	4. A vállalkozó csak olyan személy részére biztosíthat fűtőanyagot, aki a jogosultságát az Önkormányzat által kiállított utalvánnyal igazolta, valamint adatai szerepelnek a vállalkozó részére 2.2. pontban említett, átadott adatok között.
	5. A fűtőanyagot a jogosultaknak legkésőbb 2019. december 15. napjáig kell átvenni. Ezen időpontot követően a vállalkozó tüzelőanyagot jelen szerződés alapján nem adhat ki.

**3. Számlázás, fizetés**

* 1. A kiadott tüzelőanyagról a vállalkozó kéthetente az Önkormányzat nevére számlát állít ki, melyet megküld az Önkormányzat részére, a számlához mellékeli az adott hónapban kiadott tüzelőanyagra vonatkozó nyilvántartást.
	2. Az Önkormányzat a számlát a vállalkozó által a számlán megjelölt bankszámlára utalással a számlán megjelölt fizetési határidőig köteles megfizetni a vállalkozó részére.

4. A szerződés megszűnése

* 1. A szerződés annak súlyos megszegése esetén a vétlen fél írásban történő nyilatkozatával, azonnali hatállyal felmondható. Súlyos szerződésszegésnek minősül:
		1. a vállalkozó részéről, ha a kiadott tüzelőanyagról a nyilvántartás naprakész vezetéséről nem gondoskodik, vagy a tüzelőanyagot a jogosult részére a 2.1 pontban meghatározott határidőben nem biztosítja.
		2. az Önkormányzat részéről, ha a vállalkozó által kiállított számla ellenértékét határidőre nem egyenlíti ki.

4.2. A szerződés 2019. december 16. napjával megszűnik.

**5. Záró rendelkezések:**

* 1. A felek kijelentik, hogy ellenük csőd-, felszámolás, végelszámolási vagy végrehajtási eljárás nincs folyamatban, amennyiben ilyen eljárás indulna ellenük, úgy vállalják, hogy arról három napon belül értesítik a másik felet.
	2. Jelen szerződésben részletesen nem szabályozott kérdésekben a Polgári törvénykönyv rendelkezései irányadók.

Salföld, 2019. január 15.

..……….……………………….. …………………………….

 Salföld Község Önkormányzata Tördemic Tüzép Építőanyag

 (8256 Salföld, Kossuth L. utca 27.) Kereskedelmi és Szolgáltató Kft.

 képviseletében (8263 Badacsonytördemic, Szent István u. 77.)

Fábián Gusztáv polgármester képviseletében

 Csonka László ügyvezető